**Acolada sentimentală**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu crezi în răsăritul unui gând

ce-n vraja nopții ți-a întins petale,

cu un covor de visuri așteptând

să-ți împlinească doruri abisale.

Când întamplări trecute prin zenit

și-au dat obolul stării de dorințe,

tu cazi în reverii de asfințit

și te transformi în munte de căințe.

Înalt e piscul izvorât din tine

spre cerul nopții să-ți culeagă sori

ce-or lumina tot ce îți aparține

ivit din mult prea tainice prinsori.

Un nesfârșit se desfășoară-n zare

și stele se-aruncă-n al tau drum,

bolnave de a lor abrutizare

când le-ai golit de tot ce azi e scrum.

În visul tău păcate neștiute

de melița lumească și de zei

își ard prea neagra bură și, căzute,

se-afundă în balastul de idei.

Ai tot visat că viața-ți va aduce

eterne și virgine dimineți,

în care tu vei prinde și transduce

a’ mele lacrimi, râuri pe pomeți.

Le vei închide într-o acoladă

și crezi că vor seca, într-un sfârșit…,

dar nu vei ști c-a inimii baladă

e un ocean de lacrimi nesfârșit.

Un crud recul la valul tinereții

te-a-ndepărtat de portul mult dorit.

Ai eșuat pe insula tristeții

Cu infinitul dor neîmplinit.